Huni

Huni nyaéta ngaran tangkal jeung bubuahan, buahna raranggeuyan, gedéna 1 cm, wangunna aya nu buleud aya nu lonjong, warnana hejo saupama asak robah jadi warna ungu semu hideung.Buni   (Diakses ping 15 Oktober 2011) Daunna kaasup daun tunggal, bentukna lonjong, panjangna 9–25 cm, sisina rata, tungtung daunna seukeut.Kea Wuni   (Diakses ping 15 Oktober 2011) Warnadaun ngorana hejo ngora, sanggeus kolot robah jadi hejo kolot.  Huni sumebar di Asia Tenggara jeung Ustrali, di Jawa tumuwuh liar di leuwung atawa dipelak di buruan imah.

Kandungan
kiri|jmpl|Huni
Huni ngandung gizi jeung fitonutrien anu luhung.Manfaat buah buni   (Diakses ping 15 Oktober 2011) Buah huni ngandung vitamin C, provitamin A, vitamin B1, vitamin B2, vitamin E, mineral, zat beusi, fosfor, photasium/kalium, jeung serat. Kulit watang anu rasana kesed ngandung racun alkaloida.

Mangpaat
Buah huni alus pikeun ngajaga kasehatan panon sabab ngandung vitamin A anu luhung, bisa ngalancarkeun saluran pencernaan tur nyingkahan konstipasi, mangrupa antioksidaan, mangpaat pikeun nyageurkeun deg-degan jantung, anemia, darah tinggi. Rasa buahna anu haseum mangpaat pikeun ngaluduhkeun kesang, ngaleungitkeun racun, ngaleungitkeun haus, sarta ningkatkeun sirkulasi getih. Buah anu asak miboga hasiat pikeun nambahan cai susu indung. Daunna bisa dipaké pikeun nutupan raheut.

Olahan tina huni
Buah huni biasana dijieun rujak, dijieun sirop , atawa selé. Daunna anu ngora rasana semu haseum bisa dipaké lalab atawa disayur.

Referensi

Tutumbu Kaluar

Kategori:Phyllanthaceae
Kategori:Bungbuahan
Kategori:Tutuwuhan ubar